hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Posta Victor, a világ legfiatalabb Fantomja
Zongoraművésznek készült, majd elcsábította a színészi pálya. A világ legfiatalabb Fantomjaként robbant be a hazai köztudatba a Madách Színház művészeként. Posta Victor pályájának eddigi alakulásáról, az álmairól és legújabb szerepéről is beszélt lapunknak.
– Ha valakinek több mindenhez is van tehetsége, az egyrészről szerencse, másrészről viszont felelősség, hogy a tehetségét ne tékozolja el. Hogyan választott a zongoraművészet és az énekesi, színészi karrier között?
– Igaz, valóban nagy felelősség dönteni arról, hogy mihez kezdjen az ember az életével, de az én esetemben ez annyival volt könnyebb, hogy a zene, az ének és a színészet egymásra épülnek. Ötéves koromban írattak be a szüleim zongorázni. A színház iránti szerelem 14 éves koromban lobbant fel bennem, amikor bekerültem a Légy jó mindhalálig című musicalbe Debrecenben. Az, hogy végül a színészetet választottam, Bázelban dőlt el, miután felvettek a Zeneakadémiára, zongora szakra. 22 éves voltam, amikor kiválasztottak Svájc legnagyobb musicaljének, a Space Dreamnek a főszerepére. Onnantól kezdve egyfolytában színpadon vagyok.
– Egy helyütt azt nyilatkozta, hogy kalandvágyból ment ki Svájcba. Lehet, hogy én vagyok túl merész, de én 18 évesen nem úgy képzeltem el a vad kalandjaimat, hogy elmegyek Bázelbe a Zeneakadémiára.
– A kalandvágy akkor kapott el, amikor felvettek. Akkoriban itthon már elindultam egy színházi vonalon, és énekelni tanultam Toldy Máriánál. El kellett döntenem, hogy mindezt itt hagyom-e a bizonytalanért. Nem beszéltem németül, nem ismertem kint senkit, nem volt kitől segítséget kérni – nagy kihívás volt az egész helyzet. Szerencsére jól sült el, életem legszebb hat éve volt, amit Svájcban töltöttem.
– Miért döntött úgy, hogy hazajön?
– Azzal, hogy eljátszottam a Space Dream főszerepét, megcsináltam a legnagyobb dolgot, amit Svájcban ezen a téren lehetett. Szerettem volna továbblépni, ezért döntöttem úgy, hogy felvételizem a Színház és Filmművészeti Egyetemre. A döntésemben az is szerepet játszott, hogy tudtam, ha nem végzem el a színművészetit, csak úgy beállítok Svájcból, soha egy meghallgatásra sem fognak behívni. Másrészt az volt vonzó, hogy az egyetemen erős prózai képzést is adnak.
– Régóta vágyott színésszé válni. Milyen érzés volt, amikor az álom teljesült, és felvették az egyetemre?
– Az igazán nagy álom akkor teljesült, amikor a Space Dream főszerepét eljátszhattam. Azóta sem éreztem ennél nagyobb boldogságot az életemben. Viszont a színművészeti az elején csalódás volt, amiben valószínűleg az is közrejátszott, hogy hat év után nem volt könnyű hazaköltözni. Hiányzott a kint megszokott precizitás. De aztán az utolsó két évben rengeteget tanultam az iskolában a szakmáról.
– Friss diplomás színészként, 28 évesen a legfiatalabb Fantom volt a Madáchban. Azóta is itt dolgozik?
– A Vámpírok bálja az egyetlen külsős produkcióm, másra időm sem lenne, hiszen a Madáchban szerencsére folyamatosan foglalkoztatnak. Most éppen egy új darabot próbálunk, szeptember 25-én lesz a Spamalot bemutatója. A darab a Gyalog Galopp című film musical változata, és Sir Galahad szerepét játszom benne. Ez egy nagyon merész vállalkozás, bár a Broadway-on nagy sikere volt, azzal a veszéllyel számolni kell, hogy kétféle ember létezik: aki szereti a Monthy Pytont és az, aki nem. Átmenet nincs. Szerencsére Magyarországon nagyon sokan szeretik.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.